《赠张大参文璧还真定》
明代·祁顺

名邦太守古诸侯，籍甚声华迈等流。超擢喜膺明主命，去思还等小民留。

恒山苍翠凝归思，晋水汪洋带别愁。明日相思人两地，不堪惆怅倚高楼。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。